CELEX: 31986D0606
Language: el
Date: 1986-11-28 00:00:00
Title: 86/606/ΕΟΚ: Απόφαση της Επιτροπής της 28ης Νοεμβρίου 1986 σχετικά με την έγκριση της προσαρμογής του ειδικού προγράμματος στην περιφέρεια Veneto για την προσαρμογή και τον εκσυγχρονισμό της διάρθρωσης της παραγωγής βοείου, προβείου και αιγείου κρέατος σύμφωνα με τον κανονισμό (ΕΟΚ) αριθ. 1944/81 του Συμβουλίου και τις επακόλουθες τροποποιήσεις του (Το κείμενο στην ιταλική γλώσσα είναι το μόνο αυθεντικό)

Avis juridique important

|

31986D0606

86/606/ΕΟΚ: Απόφαση της Επιτροπής της 28ης Νοεμβρίου 1986 σχετικά με την έγκριση της προσαρμογής του ειδικού προγράμματος στην περιφέρεια Veneto για την προσαρμογή και τον εκσυγχρονισμό της διάρθρωσης της παραγωγής βοείου, προβείου και αιγείου κρέατος σύμφωνα με τον κανονισμό (ΕΟΚ) αριθ. 1944/81 του Συμβουλίου και τις επακόλουθες τροποποιήσεις του (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 355 της 16/12/1986 σ. 0039

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 28ης Νοεμβρίου 1986  σχετικά με την έγκριση της προσαρμογής του ειδικού προγράμματος στην περιφέρεια Veneto για την προσαρμογή και τον εκσυγχρονισμό της διάρθρωσης της παραγωγής βοείου, προβείου και αιγείου κρέατος σύμφωνα με τον κανονισμό (ΕΟΚ) αριθ. 1944/81 του Συμβουλίου και τις επακόλουθες τροποποιήσεις του  (Το κείμενο στην ιταλική γλώσσα είναι το μόνο αυθεντικό)  (86/606/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1944/81 του Συμβουλίου της 30ής Ιουνίου 1981 σχετικά με την κοινή δράση για την προσαρμογή και τον εκσυγχρονισμό της διάρθρωσης της παραγωγής βοείου, προβείου και αιγείου κρέατος στην Ιταλία (1), και ιδίως το άρθρο 2 παράγραφος 3, όπως τροποποιήθηκε τελευταία από τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 σχετικά με τη βελτίωση της αποτελεσματικότητας των γεωργικών διαρθρώσεων (2),  την απόφαση της Επιτροπής 85/132/ΕΟΚ (3),  Εκτιμώντας:  ότι, στις 16 Σεπτεμβρίου 1986, η ιταλική κυβέρνηση ανακοίνωσε την προσαρμογή του ειδικού προγράμματος για την περιφέρεια Veneto σχετικά με την προσαρμογή και τον εκσυγχρονισμό της διάρθρωσης της παραγωγής βοείου, προβείου και αιγείου κρέατος·  ότι η εν λόγω προσαρμογή του προγράμματος πληροί τις προϋποθέσεις και ανταποκρίνεται στους στόχους του κανονισμού (ΕΟΚ) αριθ. 1944/81·  ότι ο δικαιούχος πρέπει να διαθέτει επαρκή επαγγελματική ικανότητα σύμφωνα με το άρθρο 2 παράγραφος 1 στοιχείο β) του κανονισμού (ΕΟΚ) αριθ. 797/85·  ότι οι όροι για τη χορήγηση ενισχύσεων για επενδύσεις στον τομέα της γαλακτοπαραγωγής πρέπει να συμβιβάζονται με το άρθρο 3 παράγραφος 3 του κανονισμού (ΕΟΚ) αριθ. 797/85·  ότι οι συνεισφορές για κατασκευή σταύλων στις εκμεταλλεύσεις που δεν καταρτίζουν σχέδιο βελτίωσης, κατά την έννοια του άρθρου 3 παράγραφος 1 στοιχείο α) του κανονισμού (ΕΟΚ) αριθ. 1944/81, πρέπει να είναι σύμφωνες με το άρθρο 8 παράγραφος 2 του κανονισμού (ΕΟΚ) αριθ. 797/85·  ότι ζητήθηκε η γνώμη του ΕΓΤΠΕ σχετικά με τα χρηματοδοτικά θέματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται η προσαρμογή του ειδικού προγράμματος για την περφέρεια Veneto σχετικά με την προσαρμογή και τον εκσυγχρονισμό της διάρθρωσης της παραγωγής βοείου, προβείου και αιγείου κρέατος, το οποίο ανακοινώθηκε από την ιταλική κυβέρνηση στις 16 Σεπτεμβρίου 1986, σύμφωνα με τον κανονισμό (ΕΟΚ) αριθ. 1944/81.  Άρθρο 2  Η παρούσα απόφαση απευθύνεται στην Ιταλική Δημοκρατία.  Βρυξέλλες, 28 Νοεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 197 της 20. 7. 1981, σ. 27.  (2) ΕΕ αριθ. L 93 της 30. 3. 1985, σ. 1.  (3) ΕΕ αριθ. L 50 της 20. 2. 1985, σ. 18.